ฉีดยาคุมแบบ3เดือนมา1ปีกว่า ตอนนี้ประจำเดือนไม่มาหลายเดือนแล้ว อยู่ก็รู้สึกเหมือนประจำเดือนไหล แต่เป็นตกขาวค่ะ รู้สึกแบบนี้มาเป็นเดือนแล้วค่ะ แล้วตกขาวมีมากกว่าปกติด้วยค่ะ เเบบนี้ต้องรักษาไหมค่ะ
สวัสดีค่ะ การฉีดยาคุมนั้นอาจไม่ได้มีผลทำให้ตกขาวมากขึ้นได้โดยตรงตกขาวที่มามากผิดปกติ หรือมีลักษณะผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อให้ได้การวินิจฉัยสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์